《五言画堂良夜履长在节歌管赋诗迾筵命酒十韵成篇》
南北朝·陈叔宝

季冬初阳始，寒气尚萧飒。原叶或委低，岫云时吐欱。

雕树乍疏回，远峰自重沓。云兴四山霾，风动万籁答。

肃肃凝霜下，峨峨层冰合。复殿可以娱，于兹多延纳。

迢迢百尺观，杳杳三休閤。前后训导屏，左右文卫匝。

进退簪缨移，纵横壮思杂。幸矣天地泰，当无范雎拉。

作者简介：陈后主陈叔宝（553—604年），字元秀，南朝陈最后一位皇帝。公元582年—589年在位，在位时大建宫室，生活奢侈，不理朝政，日夜与妃嫔、文臣游宴，制作艳词。隋军南下时，自恃长江天险，不以为然。589年（祯明三年），隋军入建康，陈叔宝被俘。后在洛阳城病死，终年52岁，追赠大将军、长城县公，谥曰炀。